คนไทยรอเชียร์ ยอดสนั่น ดวลเดือดนักสู้ปินส์ ศึก MMA 11 มี.ค. นี้
ยอดสนั่น ศิษย์ยอดธง หรือ ยอดสนั่น 3เคแบตเตอรี่ อดีตแชมป์โลกมวยสากล รุ่นซูเปอร์เฟเธอร์เวต WBA เตรียมขึ้นสังเวียน MMA ดวลเดือดกับ รามอน กอนซาเลซ นักสู้จากฟิลิปปินส์ ในศึก ONE Championship: Warrior Kingdom รุ่นแคชเวต 11 มี.ค. นี้ ที่อิมแพ็ค อารีนา เมืองทองธานี ไทยรัฐทีวีถ่ายทอดสดให้ชม เริ่ม 21.00 น.,สำหรับ ยอดสนั่น ศิษย์ยอดธง ปัจจุบันอายุ 42 ปี น้ำหนัก 61.4 กิโลกรัม สูง 168 เซนติเมตร  ขึ้นสังเวียน MMA มาแล้ว 3 ครั้ง สถิติถือว่าไม่เลวเลยทีเดียว ชนะ 2 แพ้ 1  ขณะที่ รามอน กอนซาเลซ อายุ 19 ปี น้ำหนัก 60.3 กิโลกรัม สูง 165 เซนติเมตร ขึ้นสังเวียนมาแล้ว 2 ครั้ง ชนะ 1 แพ้ 1 และก่อนที่ ยอดสนั่น จะขึ้นสังเวียนต่อหน้าแฟนๆชาวไทยในวันที่ 11 มี.ค. นี้ เรามาอ่านบทสัมภาษณ์จาก ยอดสนั่น เป็นการเตรียมพร้อมกันก่อน,เขาเป็นนักสู้คาราเต้สไตล์ และมีเทคนิคคาราเต้ที่น่าสนใจบางอย่าง ผมเคยเห็นเขาต่อสู้ในวัน แชมเปียนชิพ และผมเชื่อว่าเขาเป็นนักสู้ที่แข็งแกร่งและเป็นคู่แข่งที่อันตราย พูดก็พูดเถอนะ ผมรู้สึกว่าผมได้เปรียบเขาในทุกๆด้าน ทั้งการปล้ำแบบยืน และการต่อสู้ภาคพื้นดิน การอดทนกับความยากจนตอนเด็กเป็นเรื่องที่ยากลำบากมาก สิ่งที่ยากที่สุดที่ผมก้าวผ่านมันมาได้ก็คือการเข้าไปอยู่ในค่ายมวยไทย ตอนเด็กๆผมไม่ได้มีใครพาไปต่อสู้ ดังนั้นผมจึงไปชกด้วยตัวเองในงานวัด และความวิริยะอุตสาหะก็ทำให้ผมได้เจอคนที่ใช่ที่ช่วยให้ผมได้ไปอยู่ในค่ายมวยศิษย์ยอดธง ผมอยากจะต่อสู้ไปเรื่อยๆ เนื่องจากร่างกายของผมยังไหวอยู่ แม้ผมจะชกมวยอาชีพมานาน ผมก็ยังมีความกระหายสำหรับการแข่งขัน ผมทุ่มเทให้กับการทำงานของผมในฐานะนักมวยและครูสอนมวยไทยที่ค่ายมวย Evolve MMA  จึงทำให้ไม่ได้มีเวลามาทำการแข่งขันมากนักและผมก็ไม่สามารถทุ่มเทกับการแข่งขันอย่างเต็มที่ได้ (เพราะต้องสอนด้วย) MMA สอนให้ผมมีระเบียบวินัย และให้เกียรติคู่แข่ง ผมเรียนรู้ที่จะไม่เอาเปรียบคนอื่นหรือกลั่นแกล้งใคร มันทำให้ผมเป็นคนที่ดีขึ้นอย่างแท้จริง บทบาทของผมในฐานะครูที่ Evolve MMA คือนอกจากจะสอนเรื่องมวยและศิลปะการต่อสู้แล้ว ผมยังสอนพวกเขาเกี่ยวกับคุณค่าของสิ่งที่ผมพูดไปก่อนหน้านี้ด้วย ยอดสนั่น กล่าว,**สำหรับค่าย Evolve Mixed Martial Arts นั้นเป็นสาขาแฟรนไชส์ค่ายมวย ศิษย์ยอดธง ประจำประเทศสิงคโปร์***
ยอดสนั่น ศิษย์ยอดธง หรือ ยอดสนั่น 3เคแบตเตอรี่ เตรียมดวลเดือดกับนักสู้จากฟิลิปปินส์ ในศึกวัน แชมเปียนชิพ 11 มี.ค. นี้ ที่อิมแพ็ค อารีนา เมืองทองธานี ไทยรัฐทีวีถ่ายทอดสด
ยอดสนั่น ศิษย์ยอดธง,รามอน กอนซาเลซ,ยอดสนั่น 3เคแบตเตอรี่,MMA,วัน แชมเปียนชิพ